CELEX: 62016CA0449
Language: el
Date: 2017-06-21 00:00:00
Title: Υπόθεση C-449/16: Απόφαση του Δικαστηρίου (έβδομο τμήμα) της 21ης Ιουνίου 2017 [αίτηση του Corte d’appello di Genova (Ιταλία) για την έκδοση προδικαστικής αποφάσεως] — Kerly Del Rosario Martinez Silva κατά Istituto nazionale della previdenza sociale (INPS), Comune di Genova [Προδικαστική παραπομπή — Κοινωνική ασφάλιση — Κανονισμός (ΕΚ) 883/2004 — Άρθρο 3 — Οικογενειακές παροχές — Οδηγία 2011/98/ΕΕ — Άρθρο 12 — Δικαίωμα ίσης μεταχειρίσεως — Υπήκοοι τρίτων χωρών κάτοχοι ενιαίας άδειας]

21.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 277/19
            
         Απόφαση του Δικαστηρίου (έβδομο τμήμα) της 21ης Ιουνίου 2017 [αίτηση του Corte d’appello di Genova (Ιταλία) για την έκδοση προδικαστικής αποφάσεως] — Kerly Del Rosario Martinez Silva κατά Istituto nazionale della previdenza sociale (INPS), Comune di Genova
   (Υπόθεση C-449/16) (1)
   
   ([Προδικαστική παραπομπή - Κοινωνική ασφάλιση - Κανονισμός (ΕΚ) 883/2004 - Άρθρο 3 - Οικογενειακές παροχές - Οδηγία 2011/98/ΕΕ - Άρθρο 12 - Δικαίωμα ίσης μεταχειρίσεως - Υπήκοοι τρίτων χωρών κάτοχοι ενιαίας άδειας])
   (2017/C 277/26)
   Γλώσσα διαδικασίας: η ιταλική
   
      Αιτούν δικαστήριο
   
   Corte d’appello di Genova
   
      Διάδικοι στην υπόθεση της κύριας δίκης
   
   Kerly Del Rosario Martinez Silva
   
      κατά
   
   Istituto nazionale della previdenza sociale (INPS), Comune di Genova
   
      Διατακτικό
   
   Κατ’ ορθή ερμηνεία, το άρθρο 12 της οδηγίας 2011/98/ΕΕ του Ευρωπαϊκού Κοινοβουλίου και του Συμβουλίου, της 13ης Δεκεμβρίου 2011, σχετικά με ενιαία διαδικασία υποβολής αίτησης για τη χορήγηση στους υπηκόους τρίτων χωρών ενιαίας άδειας διαμονής και εργασίας στην επικράτεια κράτους μέλους και σχετικά με κοινό σύνολο δικαιωμάτων για τους εργαζομένους από τρίτες χώρες που διαμένουν νομίμως σε κράτος μέλος, αντιτίθεται σε εθνική κανονιστική ρύθμιση όπως η επίμαχη στην υπόθεση της κύριας δίκης, η οποία αποκλείει το δικαίωμα υπηκόου τρίτης χώρας, κατόχου ενιαίας άδειας, κατά την έννοια του άρθρου 2, στοιχείο γ', της οδηγίας αυτής, προς λήψη παροχής όπως το επίδομα υπέρ οικογενειών με τουλάχιστον τρία ανήλικα τέκνα, το οποίο καθιερώθηκε με τον νόμο 448 — Misure di finanza pubblica per la stabilizzazione (νόμο 448, περί δημοσιονομικών μέτρων για τη σταθεροποίηση και την ανάπτυξη), της 23ης Δεκεμβρίου 1998.
   
      (1)  ΕΕ C 410 της 7.11.2016.